**INSHORENSE YA SEKOLOTO**

***Inshorense ya sekoloto e tswelela go duela ditshenyegelo tsa gago fa o sa kgone.***

A o latlhegetswe ke lotseno lwa gago ka ntlha ya bogole, bolwetsi jo bo sa foleng kgotsa tatlhegelo ya tiro ka tshoganyetso? Fa go ka diragala gore o tlhokafale, ke mang yo o tla duelelang sekoloto se o neng o tshwanetseng go se duela? Inshorense ya sekoloto (mo nakong e fetileng e ne e itsiwe jaaka paka-leele) ke kumo ya inshorense ya botshelo e ka go thusang go duela dikoloto tsa gago fa o sa tlhole o kgona go dira jaalo.

|  |  |
| --- | --- |
| **DITLHALOSO**  Go botlhokwa gore o bone kgakololo go tswa go khampani ya gago ya inshorense ka ditlhaloso tsa yona, mareo a a tlwaelegileng le dipolelwana. | |
| Mogakolodi wa Ditšhelete/ Motlamedi wa Ditirelo tsa Ditšhelete (FSP) | Motho kgotsa khampani e e letleletsweng ke Balaodi ba Maitshwaro a Setheo sa Ditšhelete (FSCA) go neelana ka kgakololo ya ditšhelete le/kgotsa go neelana ka ditirelo tsa ditšhelete tse di magareng, go akaretsa le didiriswa tsa ditšhelete tse di farologaneng, didiriswa tsa peeletso le dipholisi tsa inshorense. Laesense ya FSP ya motho kgotsa khampani e e letleletsweng e tlhalosa ka tlhomamo gore ke didiriswa kgotsa ditirelo dife tsa ditšhelete tse ba ka neelanang ka kgakololo mo go tsone kgotsa ba di rekisa. |
| Inshorense ya dikoloto | Inshorense ya dikoloto ke sethlagiswa sa inshorense se o ka se tseyang lebakeng la tuelelo ya sekoloto kgotsa tumelelano ya kadimo. Inshorense ya dikoloto e inshora ditlamo tsa modirisi kgatlhanong le sekoloto kgotsa tumelelano ya kadimo kgatlhanong le go tlhoka mosebetsi, go se kgone go fitlhela letseno, go golofala, go lwala go ile, go tlhokafala kgotsa fao fanitshara e rekilweng ka sekoloto e ka senyegang kgotsa ya robega. E fela wena, jaalo ka modirisi o ntse o kolota madi a kadimo. |
| Moadimi wa sekoloto | Moadimi yo moreki a mo kolotang madi (s.k. motho yo o neelang moreki sekoloto). E ka nna banka, mokgwebi/lebenkele, mothusi ka ditšhelete tsa dijanaga kgotsa motho/kgwebo epe fela e e ikwadisitseng le Molaodi wa Dikoloto wa Naga (NCR). |
| Lebakatirisosesolo | Molao wa Inshorense ya Paka-telele wa Nomoro ya 52 wa 1998 o bua gore dikarolotuelo tse di sa duelwang ka letlha le le beilweng, go tshwanetse ga nna le lebakatirisosesolo la bobotlana malatsi a 15 pele ga gore pholisi e wele. Dikhampani tsa di inshorense di ka neelana ka lobaka lo loleele, gantsi malatsi a 30. Go ntse fela jalo le ka inshorense eo e seng ya botshelo (eo pelenyana e neng e itsiwe ka nako e khutshwane) ka go ya ka Molao wa Inshorense ya Nako e khutshwane wa Nomoro ya 53 wa 1998. Go botlhokwa gore bangpholisi ba buise mme ba tlhaloganye dipeelo le melawana ya konteraka ya pholisi. |
| Karolotuelo | Tlhwatlhwa e o e duelang khampani ya inshorense go bona melemo ya inshorense e beilweng mo pholising. Dikarolotuelo di duelwa gangwe le gape ka fa go dumalanwe, gantsi kgwedi le kgwedi kgotsa ngwaga le ngwaga. |
| Go *lapsa* | “Go *lapsa*” ke mokwalomokhutshwane wa “*lapse in coverage*” (go wetsa tshireletso ya pholisi) go raya gore pholisi ga e kitla e tlhola e duela kuno go motho yo o inshorilweng fa a sa duele karolotuelo ya gagwe. |
| Kgaphelontle le dithibelo tsa pholisi | Kgaphelontle ke dingwe tse di rileng, ditatlhegelo kgotsa ditiragalo tse disa sirelediwang go ya ka pholisi ya gago. Dithibelo ke dikotsi, mathata, mabaka, kgotsa dithoto tse di sa sirelediwang ke pholisi ya gago. |
| Sebaka sa go leta | O ka phimola pholisi ya botshelo mo lobakeng lwa malatsi a 31 morago ga go bona ditokomane tsa pholisi, fa o sa tleleima molemo ope fela. Jaaka mongpholisi o tshwanetse go tlhola setatamente sa ditshenolo se o se neetsweng ke khampani ya inshorense, ka fa dinako tsa go leta di tla farologana magareng ga dikhampani tsa di inshorense. Fa o sa tleleimela molemo ope fela, mme pholisi e phimotswe mo lobakeng lwa go leta, premiamo epe fela e duetsweng e ka busediwa mo go wena, go ntshiwe fela ditshenyegelo tse di bonweng ke khampani ya inshorense. |
| Motsereganyi | Go na le diofisi tse farologaneng tsa Batsereganyi go ya ka dingongorego tse di farologaneng. Ngongorego e lebisiwa fela go motsereganyi fa o lateletse mokgwatiriso wa dingongorego wa ka mogare ga setheo. Fa o sa kgotsofala ka karabo ya bone go ngongorego ya gago, o ka nne wa romelela Motsereganyi yo tshwanetseng go batlisisa go ya pele. Leba karolo ya Dinomoro tse botlhokwa mo tokomaneng ena go bona gore ke Motsereganyi mofe yo o nang le maatla mo godimo ga mofuta yo rileng wa pholisi. |

**Tsebe ya diteng**

1. Inshorense ya sekoloto ke eng?
2. Mefuta ya inshorense ya dikoloto
3. Molao wa Bosetšhaba wa Tseisomolato (NCR) o tla ntshireletsa jaang?
4. Ditshwanelo tsa me le inshorense ya dikoloto
5. Maikarabelo a me fa o reka inshorense ya dikoloto
6. Boikarabelo jwa moneelwa wa me wa sekoloto ba go bua dilo
7. Dintlha tsa go tsenya ditleleimi
8. Kafa nka romelang ngongorego kgatlhanong le khampani ya ka ya inshorense
9. Dikgolagano tse di mosola thata
10. **Inshorense ya dikoloto ke eng?**

Insorense ya dikoloto ke mogopolo yo akaretsang go diriswa go tlhalosa mofuta ope fela wa tshireletso ya inshorense mo tumelelanong ya sekoloto. Ditumelelano tsa dikoloto di ka farologana go tswa go dikoloto tse di sa sireletswang tse di tshwanang le kadimo ya motho, karata ya sekoloto, go ntsha tšhelete e kwa godimo ga eo o nang le yona kwa bankeng, kgotsa karata ya lebenkele go bona sekoloto se sireleditsweng tsa go tshwana le tsa kadimo ya ntlo kgotsa tumelelano ya tšhelete ya koloi.

Ka sekai, fa o reka fanitšhara e ntšha ka akhaonte (sekoloto), lebenkele la fanitšhara le tla ithaopela go neya mofuta o rileng wa inshorense ya sekoloto go sireletsa ditshenyegelo tsa fanitšhara fa go ka diragala gore o simolole ke go retelelwa ke go dira dikarolotuelo tsa kgwedi le kgwedi. Inshorense e e tla le ditshenyegelo tse di oketsegileng mme di tsenelwetswa go karolotuelo ya gago ya kgwedi le kgwedi ya fenitšhara ya gago.

Inshorense ya sekoloto e go thusa fela go duela ka botlalo sekoloto sa gago kgotsa ditshupamolato fa o ka kgaolwa kwa tirong, wa golofala kgotsa wa lwala bolwetse jo bo sa foleng mme wa retelelwa go bona lotseno. Inshorense ya dikoloto e ka sireletsa palo yotlhe e e setseng ya sekoloto fa go ka diragala gore o tlhokafale kgotsa o golofale kgotsa dikgwedi di sekae tsa dikarolotuelo tsa kgwedi le kgwedi go fitlhela o kgona go ikemela gape, mme go tlaya ka melawana le dipeelo tsa pholisi.

Inshorense ya dikoloto ya bareki gantsi e rekiswa jaalo ka karolo ya tumelelano ya dikoloto ke yo o neelang sekoloto. E ka akaretsa gape le tshireletso ya dilwana tse o di rekang ka sekoloto, fa di ka senyega, tsa timela kgotsa tsa utsiwa o santse o kolota palo yotlhe e setseng ya sekoloto go yo neelanang ka sekoloto. Bontsi, fela eseng botlhe ba neelanang ka sekoloto ba ka go neela sekoloto fela fela ka tumelelano ya gore o tsaya inshorense ya sekoloto. Le fa go ntse jalo, seno ga se tlhokwe ke molao mo Aforika Borwa.

Dikarolotuelo tsa inshorense ya dikoloto di ka duedisiwa fela go tloga mme di akaretsa tlhwatlhwa ya sekoloto (se akareditswe mo dikarolotuelong tsa kgwedi le kgwedi) kgotsa di ka duelwa ka go kgaogangwa ke moreki.

1. **Mefuta ya inshorense ya dikoloto ya bareki**

**Sekoloto sa Botshelo inshorense e duela**

**Botshelo jwa sekoloto** inshorense e duelela go rarabolola sekoloto sa gago fa o ka tlhokafala, wa gatelelwa ke bolwetse thata kgotsa wa felelwa ke tiro.

**Sekoloto sa Moreki** inshorense e rulagantswe go ntsha tuelo fa dithoto tse o di rekileng ka sekoloto (jaaka sejanaga, sellathekeng kgotsa thelebishene) di senyega, di latlhega kgotsa di utswitswe mme o santse o duelela kadimo go mokolotisi.

**Dintlha tse botlhokwa**

* Inshorense ya sekoloto sa botshelo e sireletsa sekoloto sa gago fa go ka diragala gore go nne le bolwetse jo bo sa foleng, kgaolo ya tiro, go retelelwa ke go bona lotseno, bogole le loso.
* Fa o na le bogole ba nakwana, o sena tiro kgotsa o retelelwa ke go bona lotseno, inshorense ya sekoloto e tla duelelwa dikarolwana tsa gago go fitlha dikgwedi di le 12 kgotsa kwa tlase. Yo o sirelediwang o tshwanetse go tlhatlhoba setatamentse sa tshenolo ya dithoto *‘product disclosure statement’* segolobogolo mo kgannyeng ya kgaolo ya tiro. Tsweetswee itse gore dikgwedi tse 12 ke lobaka la gangwe fela le le letleletsweng mo botshelong jotlhe jwa pholisi.
* Ga go na bolengkgogelomorago ‘*cash surrender value’* fa pholisi epe fela e phimotswe kgotsa boleng jwa tuelo mo pholising morago ga sebaka se se rileng.
* Inshorense ya sekoloto sa botshelo e farologane go tswa mo inshorense ya botshelo fela jo bo tlwaelegileng ka fa inshorense ya sekoloto sa botshelo e neelana ka tshireletso go madi a a tshwanetseng go duelwa ya tumelelano ya sekoloto e rileng / tlhwatlhwa ya kadimo.
* Inshorense ya sekoloto e tla ekemisa ka bo yona fa o fetsa go duela sekoloto sa gago, mme go rotloediwa moreki gore a tlhatlhobe nako ya tshireletso.
* Fa o sa duele *premiamo* ya kgwedi le kgwedi, tshireletso ya pholisi ya inshorense ya gago e tla *lapsa (ya fela) mme sekoloto sa gago se ka se duelwe fa ditiragalo tsa fa o sireleditswe di ka tlhagelela.*

1. **Molaolakolotosetšhaba *‘National Credit Act’* e go sireletsa jaang?**

Karolo 106 yaMolaolakolotosetšhaba *‘National Credit Act’*, 34 ya 2005, e bua gore le fa mokolotisi a ka tlhoka gore moreki a boloke pholisi ya inshorense ya sekoloto sa botshelo:

* Madi a tshireletso a ka nna a seke a feta selekanyo sa tlamo e setseng go mokolotisi go ya ka tumelano ya bona, (ntle le fa e le tumelano ya mokoloto wa ntlo);
* Fa go ka nna le tumelelano ya mokoloto wa ntlo, tshireletso ya inshorense mo ntlheng ya dithoto tse di sa tshikinyegeng, ga di a tshwanela go feta bolengtheko ba thoto ka botlalo.

**Ga e a tshwanela go**

* Mokolotisi a ka nna a se neelane kgotsa a batla gore moreki a reke kgotsa a boloke inshorense e e sa utlwagaleng kgotsa ka theko e e sa utlwagaleng go moreki.
* Mokolotisi yo rulaganyang inshorense ya sekoloto:

**A ka nna a se ka:**

* a tsenya tefo e e oketsegileng fa godimo ga ditefo/ditlhwatlhwa tsa inshorense.

**O tshwanetse go:**

* senola tefo ya boammaruri, khomishene le dituelo dipe fela / dikungwelwa tse di amogetsweng ke mokolotisi go ya ka pholisi e e rulagantsweng ke mosireletsi; mme; a tlhalose mabaka le dipeelo tsa pholisi ya inshore ka puo e e tlhamaletseng mme e tlhaloganngwa.

1. **Ditshwanelo tsa gago le inshorense ya sekoloto**

Pele o ka saena tumelelano ya inshorense ya sekoloto, tsweetswee netefatsa gore o tlhaloganya ditshwanelo tsa gago mme o ele tlhoko tse di latelang:

|  |  |
| --- | --- |
|  | A o tlhaloganya ka botlalo kungo ya inshorense e o e rekang, mme e tshwanela tekanyetso le ditlhoko tsa gago tse di kgethegileng? |
|  | A o amogetse kopo ya konteraka ya pholisi e e weditsweng?  Ke tshwanelo ya moreki go bona kopo ya konteraka e e botlalo gotswa go mosireletsi mo nakong ya malatsi a 31. Konteraka e tshwanetse go bolelela moreki se a se sereleditsweng ka mmatota le se a sa se serelediwang (diakaretswa le ditlogelo tsa pholisi) |
|  | A ba go boleletse tlhwatlhwa ya mmatota/tuelo e o tla bo o e duela kgwedi le kgwedi/ka ngwaga?  Tse di latelang di tshwanetswe go supiwa: tuelo ya poremiamo ya mmatota, letlha la kgwedi le o tshwanelang go duelwa ka lona le dikoketsego tsa ngwaga le ngwaga. |
|  | A o itse gore lebakatirisosesolo la gago ke eng fa o ka retelelwa ke go dira dituelo tsa gago?  Ke tshwanelo ya gago o le moreki go itse gore lebakatirisosesolo ke eng. |
|  | A o itse gore o na le tshwanelo ya go amogela ditokomane tse di kwadilweng ka puo e e tlhamaletseng mme e tlhaloganngwa? |
|  | A o tlhaloganya maemo a a kgethegileng kgotsa “ditlogelo” tse pholisi ya inshorense e ka tswa e na le tsona? |
|  | A o itse go khansela pholisi ya gago ya inshorense?  Moreki o na le tshwanelo ya go khansela konteraka ya inshorense. |
|  | A o itse gore fa o na le ngongorego kgatlhanong le pholisi ya inshorense kgotsa motho yo a go rekiseditseng pholisi ya inshorense ya sekoloto mme o ne o sa kgone go rarabolola se le bona, O ka fetisetsa ngongorego ya gago go Motseregayi yo maleba kgotsa go NCR fa inshorense ya botshelo jwa sekoloto e latofatsa, kgotsa e feta tlhwatlhwa e kgolo e e neetsweng.  Konteraka e tshwanetse go akaretsa dinomoro tsa mogala, aterese ya tulo/poso le aterese ya imeile ya Motsereganyi yo o maleba. |
|  | A o itse gore o letleletswe go tlhopha mosireletsi ka bowena le kungo ya inshorense? Go ya ka kgotlatheomolao, morekisi o patelesega go go bolelela gore ga go a patelediwa go tsaya inshorense ya sekoloto e rekisiwang ke mokolotisi mme o ka leba gongwe le gongwe go bona inshorense ya sekoloto sa botshelo ya gago. Leba leba go bona kuno e e gaisang go kgotsofatsa ditlhoko le tekanyetso ya gago. **Amogela fela kgakololotlotlo go tswa go mogakolodi wa tsa madi yo mo molaong/motlamelotirelotlotlo.** |
|  | A o tlhoka go tsaya tshireletso ya inshorense e e oketsegileng?  Netefatsa gore fa o setse o na le pholisi e e sireletsang ditumelelano tsa gago tsa sekoloto?  Fa o setse o na le pholisi ya inshorense e e tshwanang le tshireletso e mokolitisi a e batlang, o ka kgona go e dirisa go sireletsa sekoloto mme wa se patelesege go tsaya pholisi e ntšha. |
|  | A o tlhoka inshorense e e oketsegileng go amana le sekoloto, dithoto kgotsa ditirelo tse o di akanyang?  Bareki ba na le ditshwanelo GO SE tseye neelo ya inshorense e e oketsegileng fa o setse o sireleditswe. |
|  | Fa o dira tshwetso go tsaya pholisi e ntšha e o itlhophetseng yona, kgotsa o dirise pholisi e e setseng ele teng, mokolotisi a ka tlhoka gore moreki a neelane ka ditaelo tse rileng go mosireletsi. |

1. **Boikarabelo jwa me fa ke reka inshorense ya sekoloto**

Fa o reka inshorense ya sekolo, o na le maikarabelo a go:

* Netefatsa gore o dirisana fela le dikhamphani tsa inshorense le batsereganyi (bagakolodi ba tsa madi) bao ba laotsweng ke FSCA;
* Buisa ka botlalo ditokomane tsa konteraka ya pholisi pele o saena. Botsolosa motsereganyi ka ga sengwe le sengwe se o sa se tlhaloganyeng. O na le tshwanelo ya go tsenya kopo gore mongwe a go tlhalosetse tsotlhe ka puo e e motlhofo mme e tlhaloganyega bonolo, mmogo le ka puo ya gaeno. Fa o bona kgakololo go tswa go mogakolodi wa tsa madi o a laotsweng, gatelela gore a neelane ka bosupi jwa go bontsha gore ba tshwanelegile go go gakolola ka mofuta wa kungotlotlo e. Gape o mmotsolotse ka dintlha ka botlalo tsa ditefo, khomishine kgotsa ditlhotlheletso tse ba tla di bonang fa o reka dikungotlotlo go akaretsa le ditshireletso tse di oketsegileng kgotsa ditlhomologo tse rileng.
* **Go se** saene diforomo tse0 di senang sepe kgotsa tseo disa wediwang gotlhelele mme o tlatse diforomo ka pene (enke);
* Go boloka khopi ya konteraka ya inshorense mo lefelong le le babalesegileng;
* Go neelana ka tshedimosetso ya gago e e nepagetseng mme e le ya boammaruri (tshenolo), go akaraketsa le tshedimosetso ya maemo a botsogo ao a leng teng. Moreki a ka lebana le mathata le dikopo tsa gagwe fa go ka fitlhelwa gore tshedimosetso nngwe ya gagwe e ne e se ya boammaruri kgotsa e ne e sa senolwa yotlhe.
* Go duela diperimeamo tsa gago tsa kgwedi le kgwedi, ka botlalo mme ka nako. Gopola, o ka se sereletswe fa diperimeamo tsa gago di sa duelwa!

|  |
| --- |
| **Go botlhokwa go ela tlhoko gore inshorense ya sekoloto ya loso, bogole, kgaolo ya tiro kgotsa go sa kgone go bona lotseno e ka se tswelele ya sireletsa fa akhaonto e saletse kwa morago.** |

* Go netefatsa gore mongwe yo o atamalaneng le ene o a itse ka diakhaonto ga mmogo le inshorense ya sekoloto tse o di duelelang. Seno se tla netefatsa gore fa go ka diragala gore o tlhokafale kgotsa o golofale, kopo e ka tsenngwa ka bonako.
* Mo kgatong ya kopo, go amogela madi a setseng a kolotwang ka kamogelo ya gangwe kgotsa tshireletso ya dituelelo ka sebaka se se rileng.

1. **Maikaelelo a tshenolo go tswa go mokolotisi wame go nna**

Mokolotisi o tshwanetse go senola tshedimosetso e e latelang go wena:

* Tlhwatlhwa ya inshorense.
* Selekanyo sa tefo epe fela, tefelo kgotsa kungwelo e bonang ke mokolotisi, ka kamano le mosireletsi.
* Perimiamo e yotlhe e e duelwang le makgetlho a tuelo s.k. ka kgwedi, ka ngwaga kgotsa gangwe fela.
* Ditlogelo le ditekanyetso go ya ka pholisi ya inshorense di tshwanetse go go tlhalosetsa ka letlha le go tsenngwang fa tumelelanong ya sekoloto ka lona.
* Dikoketsego dipe fela tse di ka tsenngwang mo perimiamong le deperesente, le makgetlho a koketsego e jaalo.

1. **Dikakantsho tsa go tsenya dikopo**

Ke tse dikakantsho tse mmalwa tsa go dira thulaganyo ya go tsenya kopo bonolo:

* Nna le khopi ya tokomane ya gago ya inshorense le ditokomane tse di amanang le kopo fa lefelong le le lenngwe;
* Itsise mongwe yo o mo tshepang ka pholisi le gore o beile kae ditokomane tsa pholisi eo gore a kgone go thusa mo tiragalong ya gore o tlhokafale kgotsa o retelelwe ke go itsenyetsa kopo;
* Ka nako tsotlhe nna o baakantse nomoro ya gago ya pholisi kgotsa nomoroikwadiso fa o ikgolaganya le khamphani ya inshorense;
* Kopa nomoro ya kaelo fa o tsenya kopo; mme
* Fa go na le mogakolodi yo rileng yo o tlhokometseng kopo ya gago, tsaya tsiya leina, sefane le tshedimosetso ya ikgolaganyo ya mogakolodi oo.

1. **O tsenya jaang ngongorego go mosireletsi wa gago**

Dikhamphani tsa inshorense di tlhagisitse mokgwa wa ka mogare wa dingongorego e le gore o tle o nne le ditlhopho tse di latelang fa o sa kgotsofalela dikgungotlotlo kgotsa ditirelotlotlo:

* Itsise khamphani ya gago yaninshorense kgotsa FSP e e laotsweng ka ngongorego ya gago ka go kwadiwa.
* Fa bothata ba gago bo sa rarabololwa go ya ka kgotsofalo ya gago mme le mo lobakeng lo lo rileng lwa nako, o ka fetisetsa bothata jwa gago mahala go Motsereganyi wa Inshorense ya Paka-telele kgotsa Motsereganyi wa Motlamelatirelotlotlo (*FAIS Ombud*)
* Fa ngongorego ya gago e amana le kgatako e e kgonagalang ya Molao wa Inshorense wa Paka-telele o tshwanetse go ikgolaganya le FSCA. Fa ngongorego e amana; e kgatako e kgonalang ya Molao wa Inshorense, o tshwanetse go ikgolaganya le PA. Mo maemong a, fa e le gore Melao e e kgonagetse, Motsereganyi o tla romela ngongorego ya gago go FSCA kgotsa PA.

1. **Dinomoro tse di mosola**

**Dinomoro tse di mosola**

Go bona tshedimosetso e e oketsegileng, kgotsa fa o na le dipotso tse di amanang le inshorense ya botshelo kgotsa o eletsa go bega boitsholo kgotsa tshwarwosentle e e kwa ntle ga molao go amana le tshireletso ya botshelo, ikgolaganye le nngwe ya tse di latelang

**Balaodi ba maitshwaro a setheo sa ditšhelete (FSCA)**

Go lekola pele gore a motlamedi wa ditirelo tsa ditšhelete (FSP), mo kgannyeng eno, khampani kgotsa mogakolodi wa ditšhelete o letleletswe mme o mo molaong go rekisa dikumo tsa ditšhelete le ditirelo, o ka ikgolaganya le FSCA.

|  |  |
| --- | --- |
| Phaneletaolo ya FSCA | 012 428 8000 |
| Lefelo la Kamano | 0800 20 37 22 |
| Nomoro ya fekese | 012 346 6941 |
| Aterese ya imeile | [info@fsca.co.za](mailto:info@fsca.co.za) |
| Aterese ya poso | P.O. Box 35655, Menlo Park, Pretoria, 0102 |
| Aterese ya tulo | Riverwalk Office Park, Block B, 41 Matroosberg Road, Ashlea Gardens,  Pretoria, South Africa 0081 |
| Webosaete | [www.fsca.co.za](http://www.fsca.co.za) |

Go bona tshedimosetso ya thuto ya badirisi ya tšhelete e oketsegileng, ikgolaganye le Lefapha la Thuto ya Badirisi ya Tshelete la FSCA.

|  |  |
| --- | --- |
| Imeile | [CED.Consumer@fsca.co.za](mailto:CED.Consumer@fsca.co.za) |
| Webosaete | [www.FSCAMymoney.co.za](http://www.FSCAMymoney.co.za) |

**Molaolakolotosetšhaba *National Credit Regulator (NCR)***

Mo kgannyeng tse di amanang le tsa dikoloto le go tlhola fa Mokoloti (*Credit Provider)*, Mogakolodi wa Dikoloto (*Debt Counsellor)*, Birolato (*Credit Bureau)*, Setheo sa Tsamaiso ya Dituelo (*Payment Distribution Agent)* kgotsa Setheo sengwe sa Tharabololo ya Kganetsano *(Dispute Resolution Agent)* tse kwadisitsweng, tsweetswee ikgolaganye le Molaolakolotosetšhaba *(National Credit Regulator).* Molaolakolotosetšhaba *(National Credit Regulator)* e direla bareki dithutano *(mahala*), e ba ruta ka dikgang tse di amanang le dikoloto le *Molao wa Kolotosetšhaba. G*o bona tshedimosetso e e oketsegileng, tsweetswee ikgolaganye le NCR fa:

|  |  |
| --- | --- |
| Karolelwana ya mogala | 0860 627 627 |
| Fekese | 087 234 7822 |
| Imeile ya mang le mang | [info@ncr.org.za](mailto:info@ncr.org.za) |
| Imeile ya Dingongorego | [complaints@ncr.org.za](mailto:complaints@ncr.org.za) |
| Imeile ya Dithutano |  |
| Webosaete | [www.ncr.org.za](http://www.ncr.org.za) |
| Aterese ya tulo | 127-15th Road Randjespark  Midrand  1685 |

**Kelotlhoko ya Molao (PA)**

Go batla go itse gore inšorense e letleletswe go dira kgwebo, ikgolaganye le PA.

|  |  |
| --- | --- |
| Thelefounu | 012 313 3911/ 0861 12 SARB (0861 12 7272) |
| Fekese | 012 313 3197/ 012 313 3929 |
| Imeile | [PA-Info@resbank.co.za](mailto:PA-Info@resbank.co.za) |
| Aterese ya poso | P.O. Box 8432, Pretoria 0001 |
| Aterese ya tulo | South African Reserve Bank, 370 Helen Joseph Street, Pretoria 0002 |
| Webosaete | [www.resbank.co.za](http://www.resbank.co.za/) |

**Motsereganyi wa** **Inšorense ya Paka-telele**

Ka ga dingongorego tse di amanang le insorense ya botshelo, ikgolaganye le Motsereganyi wa Inšorense ya Paka-telele. Ela tlhoko gore inšorense ya gago e tshwanetse go neelwa tšhono ya go rarabolola bothata pele bo fetisetswa go *Motsereganyi*.

|  |  |
| --- | --- |
| Thelefounu | 021 657 5000 |
| Karolelwano ya mogala | 0860 103 236 |
| Fekese | 021 674 0951 |
| Imeile | [info@ombud.co.za](mailto:info@ombud.co.za) |
| Aterese ya poso | Private Bag X45, Claremont, Cape Town 7700 |
| Aterese ya tulo | Third Floor, Sunclare Building, 21 Dreyer Street, Claremont, Cape Town 7700 |
| Webosaete | [www.ombud.co.za](http://www.ombud.co.za) |

Ga go tlhomamisege gore o ikgolaganye le Motsereganyi ofe? Ikgolaganye le **mogolagani o mo bogareng wa dingongorego tse amanang le inšorense**.

|  |  |
| --- | --- |
| Karolelwano ya mogala | 0860 103 236 and 0860 726 890. |
| Thelefekese | 086 589 0696 |
| Imeile | [info@insuranceombudsman.co.za](mailto:info@insuranceombudsman.co.za) |
| Webosaete | [www.insuranceombudsman.co.za](http://www.insuranceombudsman.co.za) |

**Motsereganyi wa Batlamedi ba Ditirelo (*FAIS Ombud)***

Lebaka la dingongorego tse di amanang le bagakolodi ba ditšhelete ikgolaganye le motsereganyi wa FAIS:

|  |  |
| --- | --- |
| Thelefounu | 012 762 5000 |
| [Anonymous Fraud Hotline](tel:0801116666) | 080 111 6666 |
| Karolelwano ya mogala | [086 066 3274](tel:+27860663274) |
| Fekese | 011 348 3447 |
| Imeile | [info@faisombud.co.za](mailto:info@faisombud.co.za) |
| Dingongorego ka tirelo ya rona | [hestie@faisombud.co.za](mailto:hestie@faisombud.co.za) |
| Ditlhotlhomiso ka boemo jwa dingongorego | [enquiries@faisombud.co.za](mailto:enquiries@faisombud.co.za) |
| Aterese ya poso | P.O Box 74571, Lynnwood Ridge, 0040 |
| Aterese ya tulo | Block B, Sussex Office Park, 473 Lynnwood Rd, Lynnwood, Pretoria, 0081 |

© 2021 FSCA

IKGOLOLO

*Tshedimosetso e tshotsweng mo bukaneng e baakanyeditswe ke Balaodi ba Maitshwaro a Setheo Sa Ditšhelete (FSCA) tsa go aba tshedimosetso fela. Tshedimosetso e ga e reye gore ke kgakololo ya semolao, baitsenape, kgotsa ya ditšhelete. Le fa tlhokomelo nngwe le nngwe e tserwe go netefatsa gore diteng ke tsa boammaruri mme di ka diriswa, FSCA ga e neelane ka tlhomamiso, tiro e e seng kana ka sepe kgotsa dinetefaletso mo kgannyeng e mme ga e amogele melato kgotsa boikarabelo jwa semolao ka ga diteng kgotsa bonnete jwa tshedimosetso e neetsweng, kgotsa, ka tatlhegelo le ditshenyego tse bakilweng ka tlhamalalo kana e seng ka tlhamalalo go ya ka ntlha ya go ikaega ka tiriso ya tshedimosetso yona e. Kwa ntle le fa go supilwe ka tsela e nngwe, ditshwanelo tsa tshedimosetso yotlhe ke tsa FSCA. Ga go tshedimotse e tlhagelelang mo bukaneng e e tla kwalolola gape, ya fetisetswa, ya diriswa gape kgotsa ya dirwa gore e nne gape ka mokgwa ope fela kgotsa kgotsa mafaratlhatlha a neelana ka yona kwa ntle ga tetla e kwadilweng ya pele e bonwe go tswa go Kantoro ya Kgakololo e e akaretsang ya FSCA.*